**Príloha č. 36 – Vedúci pedagogický zamestnanec – vedúci vychovávateľ**

**Kompetenčný profil**

|  |  |
| --- | --- |
| **Oblasti** | **Kompetencie** |
| 1. **Normatívne, ekonomické a koncepčné riadenie** | * 1. Uplatňovať všeobecne záväzné právne predpisy v riadení organizačnej zložky školy, školského zariadenia   2. Riadiť ekonomiku a prevádzku zverenej organizačnej zložky školy, školského zariadenia   3. Koncepčne riadiť zverenú organizačnú zložku školy, školského zariadenia |
| 1. **Riadenie procesov výchovy a vzdelávania v škole, školskom zariadení** | * 1. Podieľať sa na tvorbe a aktualizácii výchovného programu školského zariadenia   2. Riadiť realizáciu výchovného programu školského zariadenia   3. Riadiť autoevalváciu výchovného programu školského zariadenia |
| 1. **Personálne riadenie** | * 1. Realizovať personálnu stratégiu vo zverenej organizačnej zložke školy, školského zriadenia   2. Riadiť procesy hodnotenia a odmeňovania zamestnancov zverenej organizačnej zložky školy, školského zariadenia   3. Riadiť profesijný rozvoj vychovávateľov |
| 1. **Profesijný rozvoj** | * 1. Viesť ľudí   2. Plánovať a realizovať svoj profesijný rast a sebarozvoj   3. Stotožniť sa s  rolou vedúceho vychovávateľa, školou a školským zariadením |

**Oblasť 1. Normatívne, ekonomické a koncepčné riadenie**

|  |  |
| --- | --- |
| **Kompetencia: 1.1 Uplatňovať všeobecne záväzné právne predpisy v riadení školy, školského zariadenia** | |
| *Požadované vedomosti* | * poznať platné právne predpisy týkajúce sa procesov riadenia, rozhodovania, ekonomiky a prevádzky v škole, školskom zariadení |
| *Požadované spôsobilosti* | * aplikovať právne predpisy v procesoch riadenia a rozhodovania v oblastiach delegovaných právomocí |
| *Preukázanie kompetencií* | * v súlade so všeobecne záväznými právnymi predpismi a na základe delegovaných právomocí spoluvytvára a aktualizuje interné školské normy, napr. školský poriadok, interné školské smernice a pod. * podieľa sa na riešení pracovno-právnych vzťahov |
| **Kompetencia: 1.2 Riadiť ekonomiku a prevádzku školy, školského zariadenia** | |
| *Požadované vedomosti* | * poznať všeobecno-záväzné predpisy o financovaní a spravovaní majetku školy, školského zariadenia |
| *Požadované spôsobilosti* | * aplikovať predpisy BOZP, hygienické normy, PO, CO a pod. v podmienkach školy, školského zariadenia * aplikovať právne predpisy v procesoch administrácie a  prevádzkovania školy , školského zariadenia na úseku, za ktorý priamo zodpovedá * podieľať sa na tvorbe interných noriem súvisiacich so zverenou organizačnou zložkou školy, školského zariadenia v oblasti financovania, personálnej administratívy a správy majetku |
| *Preukázanie kompetencií* | * vyhľadáva zdroje na podporu aktivít a rozvoj úseku za ktorý priamo zodpovedá * spravuje (eviduje, inventarizuje, obnovuje, vyraďuje, chráni) majetok v zverenej organizačnej zložke školy, školského zariadenia * kontroluje dodržiavanie právnych noriem a interných smerníc * zabezpečuje bezpečné a hygienicky vyhovujúce prostredie * navrhuje potrebnú údržbu v zverenej organizačnej zložke školy, školského zariadenia |
| **Kompetencia: 1.3 Koncepčne riadiť školu, školské zariadenie** | |
| *Požadované vedomosti* | * poznať teoretické východiská strategického riadenia školy, školského zaradenia * poznať zásady projektového riadenia * poznať teoretické základy rozvoja kultúry a klímy organizácie |
| *Požadované spôsobilosti* | * rozvíjať hodnotový systém a kultúru školy, školského zariadenia * spolupracovať pri tvorbe a realizácii koncepčného zámeru rozvoja školy, školského zariadenia * riadiť projekty * efektívne plánovať a riadiť procesy zmeny |
| *Preukázanie kompetencií* | * podieľa sa na riadení zverenej organizačnej zložky v súlade s hodnotami, víziou a poslaním organizácie * spolupracuje pri analýze externého a interného prostredia školy, školského zariadenia (napr. SWOT, STEPE) * spolupracuje pri tvorbe koncepčného zámeru rozvoja zverenej organizačnej zložky v súlade s potrebami regiónu, školskej komunity a sociálnych partnerov školy, školského zariadenia * spolupracuje pri tvorbe, riadení a hodnotení realizácie plánu práce školy, školského zariadenia * spolupracuje s partnermi školy, školského zariadenia (zákonní zástupcovia žiakov, obec , partnerské školy, neziskové organizácie, a pod.) * rozvíja kultúru a klímu školy, školského zariadenia v súlade s deklarovanými hodnotami a poslaním |

**Oblasť 2. Riadenie procesov výchovy a vzdelávania v škole, školskom zariadení**

|  |  |
| --- | --- |
| **Kompetencia: 2.1 Riadiť tvorbu a aktualizáciu školského vzdelávacieho programu, výchovného programu školského zariadenia** | |
| *Požadované vedomosti* | * poznať štátnu a regionálnu školskú politiku a trendy vo výchove a vzdelávaní * poznať východiská kurikulárnej transformácie výchovy a vzdelávania v Slovenskej republike * poznať metodiku tvorby výchovného programu školského zariadenia |
| *Požadované spôsobilosti* | * riadiť tvorbu a aktualizáciu výchovného programu školského zariadenia * navrhovať zdroje na realizáciu výchovného programu školského zariadenia |
| *Preukázanie kompetencií* | * spolupracuje pri formulovaní kritérií kvality a pedagogických cieľov školy, školského zariadenia * riadi proces výberu výchovno-vzdelávacích stratégií zabezpečujúcich rozvoj kompetencií žiaka * navrhuje úpravy výchovného programu školského zariadenia * koordinuje tvorbu výchovného programu školského zariadenia tak, aby:   + bol v súlade so všeobecne záväznými právnymi predpismi,   + bol v súlade s koncepciou rozvoja školy, školského zariadenia,   + zohľadňoval potreby žiakov, zákonných zástupcov a pod.,   + bol v súlade s dostupnými zdrojmi (materiálnymi, personálnymi, technickými, finančnými) * vytvára realizačné plány na dosiahnutie cieľov výchovného programu školského zariadenia |
| **Kompetencia: 2.2 Riadiť realizáciu školského vzdelávacieho programu, výchovného programu školského zariadenia** | |
| *Požadované vedomosti* | * poznať metódy a nástroje analýzy výchovno-vzdelávacej činnosti * poznať funkcie poradných a metodických orgánov * poznať možnosti spolupráce s inými odborníkmi a inštitúciami v oblasti výchovy, vzdelávania a riešenia problémov žiakov |
| *Požadované spôsobilosti* | * definovať kľúčové procesy potrebné na realizáciu výchovného programu školského zariadenia * monitorovať priebeh realizácie výchovného programu školského zariadenia * flexibilne zmeniť naplánovanú činnosť vzhľadom sa aktuálnu situáciu v škole, školskom zariadení * vytvoriť podmienky a zabezpečiť potrebné zdroje na realizáciu výchovného programu školského zariadenia * riadiť poradné orgány a pracovné skupiny na úrovni školy, školského zariadenia |
| *Preukázanie kompetencií* | * organizuje a zabezpečujevýchovno-vzdelávaciu činnosť v čase mimo vyučovania * vytvára podmienky a riadi prácu metodických združení, špecialistov a pracovných skupín na úrovni školy, školského zariadenia * monitoruje procesy vedúce k žiadanej kvalite výchovno-vzdelávacej činnosti v podmienkach školy, školského zariadenia * rieši aktuálne pedagogické situácie na úrovni zverenej organizačnej zložky školy, školského zariadenia * poskytuje pomoc a poradenstvo pedagogickým zamestnancom * komunikuje so zákonnými zástupcami žiakov a ostatnými partnermi školy, školského zariadenia |
| **Kompetencia: 2.3 Riadiť autoevalváciu školského vzdelávacieho programu, výchovného programu školského zariadenia** | |
| *Požadované vedomosti* | * poznať teoretické východiská evalvácie a autoevalvácie |
| *Požadované spôsobilosti* | * tvoriť ciele a kritériá hodnotenia kvality výchovno-vzdelávacej činnosti * zvoliť vhodné metódy a nástroje autoevalvácie * vytvoriť plán autoevalvácie výchovného programu školského zariadenia * vyhodnocovať stav procesov a výchovno-vzdelávacích výsledkov vo vzťahu k cieľom * navrhnúť korekcie a zmeny vo výchovnom programe školského zariadenia |
| *Preukázanie kompetencií* | * riadi prácu autoevalvačných tímov * v spolupráci so zamestnancami navrhuje oblasti a ciele autoevalvácie * navrhuje autoevalvačný plán v určených oblastiach * vyberá a využíva vhodné metódy a nástroje autoevalvácie vo vzťahu k cieľom a indikátorom * v určených časových intervaloch (kritické body kontroly) vyhodnocuje plnenie realizačných plánov * navrhuje korekcie (opatrenia) na základe zistení * vyhodnocuje efektívnosť a účelnosť opatrení (intervencií) vo vzťahu k zvyšovaniu kvality |

**Oblasť 3. Personálne riadenie**

|  |  |
| --- | --- |
| **Kompetencia: 3.1 Tvoriť a realizovať personálnu stratégiu v škole, školskom zariadení** | |
| *Požadované vedomosti* | * poznať teoretické východiská riadenia, vedenia a rozvoja ľudských zdrojov * poznať všeobecne záväzné právne predpisy v oblasti personálneho riadenia * poznať profesijné štandardy pedagogických zamestnancov – vychovávateľov |
| *Požadované spôsobilosti* | * spolupracovať pri formulovaní personálnej politiky školy, školského zariadenia * realizovať personálnu stratégiu vo zverenej  organizačnej zložke školy, školského zariadenia * aplikovať profesijné štandardy vychovávateľa v personálnom riadení |
| *Preukázanie kompetencií* | * spolupracuje pri definovaní kompetencií pedagogických zamestnancov vychádzajúcich z:   + profesijných štandardov,   + potrieb školského vzdelávacieho programu, výchovného programu školského zariadenia,   + potrieb rozvoja školy, školského zariadenia * navrhuje kritériá pre výber pedagogických zamestnancov – vychovávateľov * riadi proces adaptácie začínajúcich pedagogických zamestnancov – vychovávateľov |
| **Kompetencia: 3.2 Riadiť procesy hodnotenia a odmeňovania zamestnancov školy. školského zariadenia** | |
| *Požadované vedomosti* | * poznať teoretické východiská hodnotenia a odmeňovania zamestnancov * poznať príslušné všeobecne záväzné právne predpisy |
| *Požadované spôsobilosti* | * spolupracovať pri tvorbe systému hodnotenia pedagogických zamestnancov v škole, školskom zariadení * spolupracovať pri tvorbe systému odmeňovania pedagogických zamestnancov |
| *Preukázanie kompetencií* | * v spolupráci so zamestnancami formuluje ciele, oblasti a kritériá hodnotenia * vyberá a používa primerané metódy a nástroje hodnotenia pracovného výkonu vychovávateľov vo vzťahu ku kritériám * realizuje hodnotiace rozhovory s  vychovávateľmi * podporuje sebareflexiu a rozvoj sebahodnotenia vychovávateľov * poskytuje vychovávateľom očakávanú podporu * využíva výsledky hodnotenia na rozvoj kompetencií a motiváciu vychovávateľov * zohľadňuje výsledky hodnotenia v návrhoch na odmeňovanie a oceňovanie vychovávateľov |
| **Kompetencia: 3.3 Riadiť profesijný rozvoj pedagogických zamestnancov a odborných zamestnancov školy, školského zariadenia** | |
| *Požadované vedomosti* | * poznať teoretické východiská profesijného rozvoja pedagogických zamestnancov * poznať príslušné všeobecne záväzné právne predpisy |
| *Požadované spôsobilosti* | * analyzovať vzdelávacie potreby vychovávateľov * spolupracovať pri tvorbe plánu kontinuálneho vzdelávania vychovávateľov * hodnotiť efektívnosť a prínos rozvojových aktivít vychovávateľov |
| *Preukázanie kompetencií* | * identifikuje rozvojové potreby vychovávateľov vyplývajúce z:   + potrieb školského vzdelávacieho programu, výchovného programu školského zariadenia,   + požiadaviek na úroveň kompetencií vychovávateľov,   + hodnotenia a z individuálnych potrieb vychovávateľov,   + aktuálnych problémov výchovy a vzdelávania v škole, školskom zariadení * spolupracuje pri tvorbe plánu kontinuálneho vzdelávania vychovávateľov * tvorí program, koordinuje a monitoruje priebeh adaptačného vzdelávania začínajúcich vychovávateľov s dôrazom na dosiahnutie kompetencií samostatného pedagogického zamestnanca * podporuje vzájomné učenie sa vychovávateľov a ostatných pedagogických a odborných zamestnancov školy, školského zariadenia * oceňuje dobrú prax a dosiahnuté výsledky vo výchove a vzdelávaní |

**Oblasť 4. Profesijný rozvoj**

|  |  |
| --- | --- |
| **Kompetencia: 4.1 Viesť ľudí** | |
| *Požadované vedomosti* | * poznať teoretické východiská vedenia ľudí * poznať zásady efektívnej komunikácie a zvládania konfliktov |
| *Požadované spôsobilosti* | * aktivovať a motivovať zamestnancov * kriticky hodnotiť a riešiť konflikty a záťažové situácie * zostaviť a viesť skupiny a tímy, vytvárať vzťahy založené na vzájomnom rešpekte a dôvere |
| *Preukázanie kompetencií* | * efektívne komunikuje so zamestnancami školy, školského zariadenia * podporuje odbornú komunikáciu a vzájomné učenie sa pedagogických a odborných zamestnancov školy, školského zariadenia * podporuje vzťahy založené na vzájomnom rešpekte a dôvere * neprehliada a včas rieši konflikty a záťažové situácie * využíva rôzne spôsoby motivácie zamestnancov * primerane využíva rôzne štýly vedenia ľudí * je presvedčený, že vzájomná kooperácia môže viesť k lepším výsledkom a zvyšuje kvalitu práce * poskytuje individuálnu podporu a pomoc zamestnancom * vytvára priestor pre tímovú prácu, adekvátne deleguje úlohy * podporuje a vyhodnocuje tímovú prácu |
| **Kompetencia: 4.2 Plánovať a realizovať svoj profesijný rast a sebarozvoj** | |
| *Požadované vedomosti* | * poznať svoje osobné a odborné dispozície na činnosť vedúceho vychovávateľa * poznať trendy vývoja spoločnosti a trendy vývoja v oblasti školského manažmentu |
| *Požadované spôsobilosti* | * kriticky hodnotiť vlastné manažérske kompetencie * určiť si ciele a stratégiu vlastného profesijného rozvoja |
| *Preukázanie kompetencií* | * reflektuje a  priebežne vyhodnocuje úroveň svojich profesijných a osobnostných kompetencií vo vzťahu k profesijnému štandardu a potrebám rozvoja školy, školského zariadenia * využíva reflexiu, hodnotenie a spätnú väzbu od iných pre svoj ďalší profesijný rast a sebarozvoj * tvorí a realizuje plán osobného a profesijného rozvoja (rastu) |
| **Kompetencia: 4.3 Stotožniť sa s rolou zástupcu riaditeľa školy školského zariadenia** | |
| *Požadované vedomosti* | * poznať poslanie a ciele pedagogickej profesie a školy, školského zariadenia * poznať a rešpektovať východiská, princípy a prax profesijnej etiky |
| *Požadované spôsobilosti* | * stotožniť sa s rolou vedúceho vychovávateľa * stotožniť sa s poslaním, víziou a deklarovanými hodnotami školy, školského zariadenia * vystupovať ako reprezentant profesie pedagóga – vychovávateľa a školy, školského zariadenia |
| *Preukázanie kompetencií* | * v riadiacej činnosti rešpektuje zásady etického správania * zvláda náročné záťažové situácie, časový manažment, dodržiava psycho-hygienické zásady * je presvedčený o potrebe zavádzať efektívne zmeny a zaujíma k nim kladný postoj * prijíma kvalifikované rozhodnutia (v primeranom čase, na základe dostupných informácií s ohľadom na špecifiká konkrétnej situácie a očakávania) a preberá zodpovednosť za prijaté rozhodnutia * účinne komunikuje so  zákonnými zástupcami žiakov, partnermi školy, školského zariadenia * vystupuje ako reprezentant profesie a školy vo vzťahu k  školskej komunite a partnerom |