**Príloha č. 35 – Vedúci pedagogický zamestnanec – hlavný majster odbornej výchovy**

**Kompetenčný profil**

|  |  |
| --- | --- |
| **Oblasti** | **Kompetencie** |
| 1. **Normatívne, ekonomické a koncepčné riadenie** | * 1. Uplatňovať všeobecne záväzné právne predpisy v riadení odborného výcviku   2. Riadiť ekonomiku a prevádzku zverenej organizačnej zložky školy   3. Koncepčne riadiť zverenú organizačnú zložku školy |
| 1. **Riadenie procesov výchovy a vzdelávania v škole** | * 1. Podieľať sa na tvorbe a aktualizácii školského vzdelávacieho programu   2. Riadiť realizáciu školského vzdelávacieho programu   3. Riadiť autoevalváciu školského vzdelávacieho programu |
| 1. **Personálne riadenie** | * 1. Realizovať personálnu stratégiu vo zverenej organizačnej zložke školy   2. Riadiť procesy hodnotenia a odmeňovania zamestnancov odborného výcviku   3. Riadiť profesijný rozvoj majstrov odbornej výchovy |
| 1. **Profesijný rozvoj** | * 1. Viesť ľudí   2. Plánovať a realizovať svoj profesijný rast a sebarozvoj   3. Stotožniť sa s rolou hlavného majstra odbornej výchovy a školou |

**Oblasť 1. Normatívne, ekonomické a koncepčné riadenie**

|  |  |
| --- | --- |
| **Kompetencia: 1.1 Uplatňovať všeobecne záväzné právne predpisy v riadení odborného výcviku** | |
| *Požadované vedomosti* | * poznať platné právne predpisy týkajúce sa procesov riadenia, rozhodovania, ekonomiky a prevádzky škôl * poznať právne predpisy v oblasti bezpečnosti a ochrany zdravia pri práci |
| *Požadované spôsobilosti* | * aplikovať právne predpisy v procesoch riadenia a rozhodovania v oblastiach delegovaných právomocí |
| *Preukázanie kompetencií* | * spoluvytvára a aktualizuje interné školské normy, napr. školský poriadok – organizácia odborného výcviku, odbornej praxe, interné školské smernice, a pod. * podieľa sa na riešení pracovno-právnych vzťahov |
| **Kompetencia: 1.2 Riadiť ekonomiku a prevádzku zverenej organizačnej zložky školy** | |
| *Požadované vedomosti* | * poznať všeobecno-záväzné predpisy o financovaní a spravovaní majetku školy |
| *Požadované spôsobilosti* | * aplikovať predpisy BOZP, hygienické normy, PO, CO a pod. v podmienkach odborného výcviku, * aplikovať právne predpisy v procesoch administrácie a  prevádzkovania odborného výcviku, * vytvoriť čiastkový rozpočet školy a riadiť jeho čerpanie pre odborný výcvik, * podieľať sa na tvorbe interných noriem v oblasti financovania, personálnej administratívy a správy majetku |
| *Preukázanie kompetencií* | * podieľa sa na príprave rozpočtu vo vzťahu k personálnym, prevádzkovým a rozvojovým potrebám odborného výcviku * riadi a hodnotí čerpanie rozpočtu z hľadiska účelnosti, účinnosti, efektívnosti a hospodárnosti * vyhľadáva zdroje na podporu aktivít a rozvoj odborného výcviku * zabezpečuje správu majetku (eviduje, inventarizuje, obnovuje, vyraďuje, chráni) na úseku odborného výcviku * kontroluje dodržiavanie právnych noriem a interných smerníc * zabezpečuje bezpečné a hygienicky vyhovujúce prostredie * plánuje a organizačne zabezpečuje bežnú údržbu |
| **Kompetencia: 1.3 Koncepčne riadiť zverenú organizačnú zložku školy** | |
| *Požadované vedomosti* | * poznať štátnu a regionálnu školskú politiku, trendy v odbornom vzdelávaní a riadení školy * poznať teoretické východiská strategického riadenia školy * poznať zásady projektového riadenia * poznať teoretické základy rozvoja kultúry a klímy organizácie |
| *Požadované spôsobilosti* | * rozvíjať hodnotový systém a kultúru školy * spolupracovať pri tvorbe a realizácii koncepčného zámeru rozvoja školy * riadiť projekty |
| *Preukázanie kompetencií* | * riadi odborný výcvik, v súlade s hodnotami, víziou a poslaním * analyzuje externé a interné prostredie školy (napr. SWOT, STEPE) * rozvíja kultúru a klímu školy v súlade s deklarovanými hodnotami a poslaním * spolupracuje pri tvorbe koncepčného zámeru rozvoja odborného výcviku v súlade s potrebami zamestnávateľov a regiónu, školskej komunity a sociálnych partnerov školy * spolupracuje pri tvorbe, riadení a hodnotení realizácie plánu práce školy * podieľa sa na návrhu partnerov školy a na nadväzovaní kontaktov s nimi (napr. zamestnávatelia, neziskové organizácie, obec a pod.) a  spolupracuje s nimi |

**Oblasť 2. Riadenie procesov výchovy a vzdelávania v škole, školskom zariadení**

|  |  |
| --- | --- |
| **Kompetencia: 2.1 Podieľať sa na tvorbe a aktualizácii školského vzdelávacieho programu** | |
| *Požadované vedomosti* | * poznať východiská kurikulárnej transformácie výchovy a vzdelávania v Slovenskej republike * poznať metodiku tvorby školského vzdelávacieho programu * poznať štátne vzdelávacie programy pre relevantné učebné odbory |
| *Požadované spôsobilosti* | * podieľať sa na tvorbe a aktualizácii školského vzdelávacieho programu v časti odborný výcvik * navrhovať zdroje na realizáciu školského vzdelávacieho programu v časti odborný výcvik |
| *Preukázanie kompetencií* | * spolupracuje pri formulovaní kritérií kvality a pedagogických cieľov školy v oblasti odborného výcviku * spolupracuje pri výbere výchovných a vzdelávacích stratégií zabezpečujúcich rozvoj kompetencií a manuálnych zručností žiakov * navrhuje úpravy školského vzdelávacieho programu * riadi prácu majstrov odbornej výchovy tvoriacich školský vzdelávací program tak, aby bol v súlade: * so školským vzdelávacím programom, * s koncepciou rozvoja školy, * s dostupnými zdrojmi (materiálnymi, personálnymi, technickými, finančnými), aby zohľadňoval potreby žiakov, zákonných zástupcov, škôl vyššieho typu, zamestnávateľov |
| **Kompetencia: 2.2 Riadiť realizáciu školského vzdelávacieho programu** | |
| *Požadované vedomosti* | * poznať metódy a nástroje odborného výcviku * poznať funkcie poradných a metodických orgánov školy * poznať možnosti spolupráce s inými odborníkmi a inštitúciami v oblasti výchovy, vzdelávania a riešenia problémov žiakov * poznať možnosti spolupráce s firmami a zamestnávateľmi v súlade odbornou profiláciou školy |
| *Požadované spôsobilosti* | * podieľať sa na realizácii školského vzdelávacieho programu * monitorovať priebeh realizácie školského vzdelávacieho programu * spolupracovať s partnermi školy pri realizácii školského vzdelávacieho programu * vytvárať podmienky a zabezpečiť potrebné zdroje na realizáciu školského vzdelávacieho programu * riadiť poradné orgány a pracovné skupiny majstrov odbornej výchovy |
| *Preukázanie kompetencií* | * organizuje a zabezpečuje odborný výcvik, odbornú prax a mimovyučovacie aktivity žiakov * iniciuje a podporuje efektívnu výmenu skúseností pedagogických zamestnancov * priebežne analyzuje a vyhodnocuje odborný výcvik a robí (iniciuje) potrebné korekcie * komunikuje so zákonnými zástupcami žiakov a ostatnými partnermi školy, vyhodnocuje účinnosť tejto spolupráce pre zvyšovanie kvality odborného výcviku * vytvára podmienky pre prácu predmetovej komisie majstrov odbornej výchovy pre realizáciu školského vzdelávacieho programu * rieši aktuálne pedagogické situácie na úseku odborného výcviku a odbornej praxe * poskytuje pomoc a poradenstvo majstrom odbornej výchovy v oblasti realizácie odborného výcviku |
| **Kompetencia: 2.3 Riadiť autoevalváciu školského vzdelávacieho programu** | |
| *Požadované vedomosti* | * poznať teoretické východiská evalvácie a autoevalvácie školy |
| *Požadované spôsobilosti* | * tvoriť ciele a kritériá hodnotenia kvality odborného výcviku * zvoliť vhodné metódy a nástroje autoevalvácie * spolupracovať na tvorbe plánu autoevalvácie školského vzdelávacieho programu * vyhodnocovať stav procesov a výsledkov výchovy a vzdelávania na odbornom výcviku vo vzťahu k cieľom * navrhnúť korekcie a zmeny v školskom vzdelávacom programe |
| *Preukázanie kompetencií* | * riadi prácu autoevalvačných tímov * navrhuje oblasti a ciele autoevalvácie odborného výcviku * navrhuje autoevalvačný plán v určených oblastiach * vyberá a využíva vhodné metódy a nástroje autoevalvácie vo vzťahu k cieľom a indikátorom * v určených časových intervaloch (kritické body kontroly) vyhodnocuje plnenie realizačných plánov * navrhuje korekcie (opatrenia) na základe zistení * vyhodnocuje efektívnosť a účelnosť opatrení (intervencií) vo vzťahu k zvyšovaniu kvality |

**Oblasť 3. Personálne riadenie**

|  |  |
| --- | --- |
| **Kompetencia: 3.1 Realizovať personálnu stratégiu vo zverenej organizačnej zložke školy** | |
| *Požadované vedomosti* | * poznať teoretické východiská riadenia a rozvoja ľudských zdrojov * poznať všeobecne záväzné právne predpisy v oblasti personálneho riadenia * poznať profesijné štandardy pedagogických a odborných zamestnancov |
| *Požadované spôsobilosti* | * realizovať personálnu stratégiu školy na úseku odborného výcviku * aplikovať profesijné štandardy majstra odbornej výchovy v personálnom riadení |
| *Preukázanie kompetencií* | * spolupracuje pri definovaní kompetencií majstrov odbornej výchovy vychádzajúcich z: * profesijných štandardov, * potrieb školského vzdelávacieho programu, * potrieb rozvoja školy, * rozvoja odboru, v ktorom pôsobí * navrhuje kritériá pre výber majstrov odbornej výchovy * riadi proces adaptácie začínajúcich pedagogických zamestnancov – majstrov odbornej výchovy |
| **Kompetencia: 3.2 Riadiť procesy hodnotenia a odmeňovania zamestnancov odborného výcviku** | |
| *Požadované vedomosti* | * poznať teoretické východiská hodnotenia pedagogických zamestnancov |
| *Požadované spôsobilosti* | * spolupracovať pri tvorbe systému hodnotenia majstrov odbornej výchovy * spolupracovať pri tvorbe systému odmeňovania majstrov odbornej výchovy a nepedagogických zamestnancov |
| *Preukázanie kompetencií* | * spolupracuje pri formulovaní cieľov, oblastí a kritérií hodnotenia * vyberá a používa primerané metódy a nástroje hodnotenia pracovného výkonu majstrov odbornej výchovy vo vzťahu ku kritériám * realizuje hodnotiace rozhovory s  majstrami odbornej výchovy * podporuje sebareflexiu a rozvoj sebahodnotenia majstrov odbornej výchovy * poskytuje majstrom odbornej výchovy očakávanú podporu * využíva výsledky hodnotenia  pre rozvoj kompetencií a motiváciu majstrov odbornej výchovy * zohľadňuje výsledky hodnotenia v návrhoch na odmeňovanie a oceňovanie majstrov odbornej výchovy |
| **Kompetencia: 3.3 Riadiť profesijný rozvoj majstrov odbornej výchovy** | |
| *Požadované vedomosti* | * poznať teoretické východiská profesijného rozvoja pedagogických zamestnancov |
| *Požadované spôsobilosti* | * analyzovať vzdelávacie potreby majstrov odbornej výchovy * spolupracovať pri tvorbe plánu kontinuálneho vzdelávania majstrov odbornej výchovy * hodnotiť efektívnosť a prínos rozvojových aktivít majstrov odbornej výchovy |
| *Preukázanie kompetencií* | * identifikuje rozvojové potreby majstrov odbornej výchovy vyplývajúce:   + z potrieb školského vzdelávacieho programu,   + z požiadaviek na úroveň kompetencií majstrov odbornej výchovy,   + z hodnotenia a z individuálnych rozvojových potrieb majstrov odbornej výchovy,   + z aktuálnych problémov výchovy a vzdelávania v škole,   + z aktuálnych potrieb rozvoja odboru * spolupracuje pri tvorbe plánu kontinuálneho vzdelávania majstrov odbornej výchovy * koordinuje a monitoruje priebeh adaptačného vzdelávania začínajúcich majstrov odbornej výchovy s dôrazom na dosiahnutie kompetencií samostatného pedagogického zamestnanca * podporuje vzájomné učenie sa majstrov odbornej výchovy * oceňuje dobrú prax a dosiahnuté výsledky vo výchove a vzdelávaní na odbornom výcviku |

**Oblasť 4. Profesijný rozvoj**

|  |  |
| --- | --- |
| **Kompetencia: 4.1 Viesť ľudí** | |
| *Požadované vedomosti* | * poznať teoretické východiská vedenia ľudí * poznať zásady efektívnej komunikácie a zvládania konfliktov |
| *Požadované spôsobilosti* | * aktivizovať a motivovať zamestnancov * kriticky hodnotiť a riešiť konflikty a záťažové situácie * zostaviť a viesť skupiny a tímy,  vytvárať vzťahy založené na vzájomnom rešpekte a dôvere |
| *Preukázanie kompetencií* | * efektívne komunikuje so zamestnancami školy * podporuje odbornú komunikáciu a vzájomné učenie sa na úseku odborného výcviku * podporuje vzťahy založené na vzájomnom rešpekte a dôvere * neprehliada a včas rieši konflikty a záťažové situácie na úseku odborného výcviku * využíva rôzne spôsoby motivácie zamestnancov * primerane využíva rôzne štýly vedenia ľudí * je presvedčený, že vzájomná kooperácia môže viesť k lepším výsledkom a zvyšuje kvalitu prác * poskytuje individuálnu podporu a pomoc zamestnancom * vytvára priestor pre tímovú prácu, adekvátne deleguje úlohy * podporuje a vyhodnocuje tímovú prácu |
| **Kompetencia: 4.2 Plánovať a realizovať svoj profesijný rast a sebarozvoj** | |
| *Požadované vedomosti* | * poznať svoje osobné a odborné dispozície pre činnosť hlavného majstra odbornej výchovy * poznať trendy v oblasti školského manažmentu a trendy rozvoja odboru |
| *Požadované spôsobilosti* | * stotožniť sa s rolou hlavného majstra odbornej výchovy * stotožniť sa s poslaním, víziou a deklarovanými hodnotami školy * vystupovať ako reprezentant profesie pedagóga – majstra odbornej výchovy a školy, školského zariadenia |
| *Preukázanie kompetencií* | * reflektuje a priebežne vyhodnocuje úroveň svojich profesijných a osobnostných kompetencií vo vzťahu k profesijnému štandardu a potrebám rozvoja školy * využíva reflexiu, hodnotenie a spätnú väzbu od iných pre svoj ďalší profesijný rast a sebarozvoj * tvorí a realizuje plán osobného a profesijného rozvoja (rastu) |
| **Kompetencia: 4.3 Stotožniť sa s rolou hlavného majstra odbornej výchovy a školou** | |
| *Požadované vedomosti* | * poznať poslanie a ciele pedagogickej profesie a školy * poznať a rešpektovať východiská, princípy a prax profesijnej etiky |
| *Požadované spôsobilosti* | * stotožniť sa s rolou hlavného majstra odbornej výchovy * stotožniť sa s poslaním, víziou a deklarovanými hodnotami školy * vystupovať ako reprezentant profesie pedagóga – majstra odbornej výchovy a školy, školského zariadenia |
| *Preukázanie kompetencií* | * v riadiacej činnosti rešpektuje zásady etického správania * zvláda náročné záťažové situácie, časový manažment, dodržiava psychohygienické zásady * prijíma kvalifikované rozhodnutia (v primeranom čase, na základe dostupných informácií s ohľadom na špecifiká konkrétnej situácie a očakávania) a preberá zodpovednosť za prijaté rozhodnutia * účinne komunikuje so  zákonnými zástupcami žiakov a partnermi školy * vystupuje ako reprezentant profesie a školy vo vzťahu k  školskej komunite a partnerom |